b'\n_START_ARTICLE_\nKalapagang kontinental\n_START_PARAGRAPH_\nAng kalapagang kontinental (Ingles: continental shelf) ay ang kalupaan sa ilalim ng dagat na karugtong ng isang kontinente, na nagdudulot ng may kababawang karagatan na tinatawag na dagat kalapagan. Karamihan sa mga kalapagan ay lumitaw noong mga panahong glacial at panahong interglacial. _NEWLINE_Tinatawag na kalapagang insular ang kalapagang nakapaligid sa isang pulo._NEWLINE_Sa ilalim ng United Nations Convention on the Law of the Sea, binigyan ng legal na kahulugan ang kalapagang kontinental bilang bahagi ng lalim ng dagat na karatig ng baybayin ng isang partikular na bansang nagmamay-ari dito.'